Zmluva č. 1/2020 o nájme

nebytových priestorov v telocvični Základnej školy Selce, uzatvorená podľa zákona č.116/1990 Zb. o nájme a prenájme nebytových priestorov v znení neskorších predpisov medzi

**Prenajímateľom:** Základná škola, Školská ul.4, 976 11 Selce

zastúpená Mgr. Petrom Kráčikom , riaditeľom školy

IČO: 17067405

Bankové spojenie: Prima Banka Slovensko a.s.

Číslo účtu: IBAN :SK81 5600 0000 0012 3716 0007

/ďalej len prenajímateľ/

a

**nájomcom:**  OFK 1950 Priechod

IČO: 14221004, DIČ: 2021122103,

zastúpený Adrianom Homolom , manažerom klubu

*976 11 Priechod č.137*

/ ďalej len nájomca/ za nasledovných podmienok:

**I.**

**Predmet nájmu**

Na základe „Protokolu o zverení majetku obce do správy Základnej školy Selce“ prenajímateľ hospodári s majetkom obce, ktorý je predmetom nájmu a nachádza sa na Školskej ulici 4, súpisné číslo 571 „Telocvičňa“, stojaca na parcelnom čísle KN 1422/3, nehnuteľnosť je vedená na LV 1057 pre k. ú. Selce.

Prenajímateľ dáva nájomcovi do nájmu nasledovné nebytové priestory:

1. hala telocvične
2. chodba
3. šatne
4. sprcha a WC.

Výmera podlahovej plochy je celkove 730,5 m², z toho je hala telocvične 600 m², ostatná plocha je 130 m².

II.

**Účel nájmu**

Nájomca sa zaväzuje, že prenajímané priestory bude užívať len na účely športového tréningu.

**III.**

**Doba platnosti a zániku nájmu**

Nájom nebytových priestorov sa dojednáva na dobu **určitú**, **od 19.02.2020 do 31.03.2020** **v čase** : **od 20:15 hod - 21:00 hod ( každý piatok mimo školských prázdnin )**

Nájomný vzťah môže zaniknúť :

1. dohodou zmluvných strán

b) výpoveďou z akejkoľvek strany.

Prenajímateľ je oprávnený vypovedať túto zmluvu vo výpovednej lehote 14 dní, ktorá sa počíta od prvého dňa po doručení výpovede, ak nájomca neplní ustanovenia tejto zmluvy. Prenajímateľ odovzdá nájomcovi nebytové priestory v stave spôsobilom na užívanie, ktoré nájomca môže výlučne využívať len na vykonávanie športovej činnosti.

**IV.**

**Nájomné a splatnosť nájomného**

Zmluvné strany sa dohodli na výške nájomného **16,60 €/ hodina**  v súlade so zákonom č.116/1990 Zb.§ 7 .

Úhrada nájomného pri stanovení počtu hodín v kalendárnom mesiaci bude fakturovaná nájomcovi koncom mesiaca so splatnosťou do 14 dní po vyhotovení faktúry . Nájomca uhradí nájomné prevodom na účet školy v  Prima Banka Slovensko a.s. v Banskej Bystrici číslo účtu: IBAN :**SK81 5600 0000 0012 3716 0007**

**V.**

**Práva a povinnosti zmluvných strán**

1. Prenajímateľ odovzdáva nebytové priestory nájomcovi v stave spôsobilom na dohovorené užívanie s tým, že zjednaný nájom skončí v deň, kedy sa končí nájom tejto zmluvy.
2. Nájomca si nebytové priestory prezrel, oboznámil sa s nimi a tieto preberá v stave spôsobilom na dohovorené užívanie.
3. Nájomca je oprávnený užívať nebytové priestory v rozsahu dohodnutom v tejto zmluve.
4. V prípade, že nájomca neplatí za prenájom telocvične (nájom a náklady) v termíne uvedenom v čl.4 a 5, zmluva sa ruší.
5. Nájomca sa zaväzuje uhrádzať všetky škody, ktoré spôsobí svojou činnosťou vo všetkých prenajatých priestoroch. Škodu sa zaväzuje finančne uhradiť, prípadne vykonať opravu do jedného mesiaca.
6. Pri užívaní nájomného priestoru, ktorý je v rozpore s touto zmluvou, je prenajímateľ oprávnený zmluvu vypovedať do 14 dní.
7. Prenajímateľ je oprávnený kontrolovať v nebytových priestoroch dodržiavanie tejto nájomnej zmluvy a nájomca je povinný kontrole vyhovieť.
8. Nájomca preberá plnú zodpovednosť za zdravie a bezpečnosť športovcov a sám nesie následky za úraz.
9. Prenajímateľ nenesie zodpovednosť za spôsobenú škodu na osobnom majetku (krádež).

**VI.**

**Záverečné ustanovenia**

1. Zmena a doplnky tejto zmluvy sa môžu uskutočňovať len písomnou formou a so súhlasom zmluvných strán.
2. Zmluva s vyhotovuje v dvoch exemplároch , pričom každá zmluvná strana dostane po jednom exemplári.
3. Zmluvné strany prehlasujú, že s obsahom zmluvy súhlasia, túto uzavreli slobodne a vážne a na znak súhlasu ju vlastnoručne podpísali.
4. Nájomca prehlasuje, že sa oboznámil s „ Prevádzkovým poriadkom telocvične ZŠ“

V Selciach 19.02.2020

Prenajímateľ: Nájomca: